Komission asetus (EY) N:o 13/2004, annettu 8 päivänä joulukuuta 2003, neuvoston asetuksen (ETY) N:o 1108/70 3 artiklan d alakohdassa tarkoitetun meriväylän luonteisten vesiväylien luettelon sisällöstä (ETA:n kannalta merkityksellinen teksti)



Virallinen lehti nro L 003 , 07/01/2004 s. 0003 - 0005



Komission asetus (EY) N:o 13/2004, annettu 8 päivänä joulukuuta 2003, neuvoston asetuksen (ETY) N:o 1108/70 3 artiklan d alakohdassa tarkoitetun meriväylän luonteisten vesiväylien luettelon sisällöstä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rautatie-, maantie- ja sisävesiliikenteen infrastruktuurikuluja koskevasta kirjanpitojärjestelmästä 4 päivänä kesäkuuta 1970 annetun neuvoston asetuksen (ETY) N:o 1108/70(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 3 artiklan d alakohdan, sekä katsoo seuraavaa: (1) 4 päivänä kesäkuuta 1970 annetun neuvoston asetuksen (ETY) N:o 1108/70 3 artiklan e alakohdassa tarkoitetun meriväylän luonteisten vesiväylien luettelon sisällöstä 9 päivänä helmikuuta 1971 annettua komission asetusta (ETY) N:o 281/71(2) on muutettu useita kertoja ja huomattavilta osilta(3). Sen vuoksi olisi selkeyden ja järkeistämisen takia kodifioitava mainittu asetus. (2) Asetuksessa (ETY) N:o 1108/70 säädetään, että infrastruktuurikuluja koskevaa kirjanpitoa ei vaadita tietyistä infrastruktuurin lajeista. Tämä säännös koskee muun muassa tiettyjä meriväylän luonteisia vesiväyliä, joista komission on laadittava luettelo. (3) Tätä luetteloa laadittaessa on tarpeen ottaa huomioon, mikä osuus sisävesiliikenteellä on meriväylän luonteisten vesiväylien liikenteestä tai kuinka tärkeää on ottaa infrastruktuurikuluja koskeva kirjanpitojärjestelmä käyttöön tällaisten vesiväylien osalta, kun ryhdytään käyttämään infrastruktuurin veloitusjärjestelmää, ON ANTANUT TÄMÄN ASETUKSEN: 1 artikla Tämän asetuksen liitteenä I on asetuksen (ETY) 1108/70 3 artiklan d alakohdassa tarkoitettu luettelo meriväylän luonteisista vesiväylistä. 2 artikla Kumotaan asetus (ETY) N:o 281/71. Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä joulukuuta 2003. Komission puolesta Loyola De Palacio Varapuheenjohtaja (1) EYVL L 130, 15.6.1970, s. 4. (2) EYVL L 33, 10.2.1971, s. 11. (3) Ks. liite II. LIITE I Luettelo meriväylän luonteisista vesiväylistä Belgian kuningaskunta - Escaut maritime inférieur / Beneden-Zeeschelde - Canal maritime Gand-Terneuzen, à l'aval de la branche nord du canal circulaire de Gand/Zeekanaal Gent-Terneuzen stroomafwaarts van de ringvaart van Gent Saksan liittotasavalta - Nord-Ostsee-Kanal - Untere Ems - Unterweser - Unterelbe Ranskan tasavalta - Seine, à l'aval du pont Jeanne-d'Arc à Rouen - Loire, à l'aval de Nantes (confluent de l'Erdre) - Garonne, à l'aval du pont de Pierre à Bordeaux, et Gironde Alankomaiden kuningaskunta - Noordzeekanaal - Rotterdamse Waterweg en Nieuwe Maas - Westerschelde - Kanaal Gent-Terneuzen Portugalin tasavalta - Douro, a jusante da ponte D. Luís, da cidade do Porto - Tejo, a jusante do Carregado - Sado, a jusante do esteiro da Marateca - Guadiana, a jusante do Pomarão Suomen tasavalta - Saimaan kanava/Saima kanal - Saimaan vesistö/Saimens vattendrag Ruotsin kuningaskunta - Trollhätte kanal ja Göta älv - Vänern - Södertälje kanal - Mälaren Ison-Britannian ja Pohjois-Irlannin yhdistynyt kuningaskunta - Weaver Navigation (Northwich to the junction with the Manchester Ship Canal) - Gloucester and Sharpness Canal. LIITE II Kumottu asetus ja sen kumoamattomat muutokset Asetus (ETY) N:o 281/71 (EYVL L 33, 10.2.1971, s. 11) - Tanskan kuningaskunnan, Irlannin ja Ison-Britannian ja Pohjois-Irlannin Yhdistyneen kuningaskunnan liittymisasiakirja (EYVL L 73, 27.3.1972, s. 92) - Espanjan kuningaskunnan ja Portugalin tasavallan liittymisasiakirja (EYVL L 302, 15.11.1985, s. 162) - Itävallan tasavallan, Suomen tasavallan ja Ruotsin kuningaskunnan liittymisasiakirja (EYVL C 241, 29.8.1994, s. 165) LIITE III Vastaavuustaulukko >TAULUKON PAIKKA>